Tromsdalselva

Tromsdalselva er ei elv i Tromsø kommune i Troms. Den er  lang, og har et nedbørfelt på . Middelvannføringen ved munningen er .

Elva starter som en liten bekk på vestsida av Tromsdalstinden. Den renner ned til Tromsdalsvatnet (311 moh), som vanligvis regnes som Tromsdalselvas utspring. Fra vatnet renner den mot nordvest gjennom Tromsdalen. Elva er relativt stri ned til Dalheim, hvor den løper sammen med Olaelva, som har utspring på nordsida av Tromsdalstinden. Nedenfor Dalheim blir elveløpet gradvis roligere. Elva munner ut i Tromsøysundet ved Tromsdalen.

Den øvre delen av nedbørfeltet er relativt lite berørt av menneskelige inngrep og er et meget populært friluftsområde. Langs de nedre delene av elva ligger en campingplass og en rekke idrettanlegg, som kunstisbane, fotballbaner og skytebane, og en betydelig del av boligbebyggelsen i Tromsdalen ligger innenfor elvas nedbørfelt. Utenfor elvemunningen ligger et estuarområde som nå for en stor del er utfylt flere hundre meter ut i Tromsøysundet, og hvor det blant annet er bygget en småbåthavn. Europavei 8 krysser også over det utfylte området.

 Referanser 

Kategori:Elver i Tromsø